**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL 2024–2027 METŲ PLUNGĖS RAJONO SAVIVALDYBĖS PRIORITETINIŲ VIETINĖS REIKŠMĖS KELIŲ (GATVIŲ) TVARKYMO SĄRAŠO PATVIRTINIMO**

2024 m. vasario 8 d. Nr. T1-

Plungė

Vadovaudamasi Lietuvos Respublikos kelių priežiūros ir plėtros programos finansavimo įstatymo (2021 m. gruodžio 23 d. įstatymo Nr. XIV-865 redakcija) 9 straipsnio 8 punktu, Plungės rajono savivaldybės tarybos 2020 m. lapkričio 26 d. sprendimu Nr. T1-272 „Dėl 2021–2028 metų Plungės rajono savivaldybės vietinės reikšmės kelių (gatvių) tvarkymo prioritetų sąrašo kriterijų patvirtinimo“ ir jį keitusiąsias sprendimais, Plungės rajono savivaldybės tarybos 2021 m. birželio 23 d. sprendimu Nr. T1-178 „Dėl 2021–2028 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ ir Kelių priežiūros ir plėtros programos finansavimo lėšų, skirtų Plungės rajono savivaldybės vietinės reikšmės keliams bei gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo, patvirtinto Plungės rajono savivaldybės tarybos 2022 m. vasario 10 d. sprendimu Nr. T1-23 „Dėl Kelių priežiūros ir plėtros programos finansavimo lėšų, skirtų Plungės rajono savivaldybės vietinės reikšmės keliams bei gatvėms tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo“, 9 punktu, Plungės rajono savivaldybės taryba n u s p r e n d ž i a:

1. Patvirtinti 2024–2027 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašą (pridedama).
2. Pripažinti netekusiu galios Plungės rajono savivaldybės tarybos 2022 m. kovo 24 d. sprendimą Nr. T1-70 „Dėl 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ ir jį keitusį 2022 m. rugsėjo 23 d. sprendimą Nr. T1-209.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

L.e. Vietos ūkio skyriaus vedėjo pareigas Odeta Petkuvienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Vietos ūkio skyriaus vyr. specialistas Modestas Budrys

PATVIRTINTA

Plungės rajono savivaldybės

tarybos 2024 m. vasario 8 d.

sprendimu Nr. T1-

**2024–2027 METŲ PLUNGĖS RAJONO SAVIVALDYBĖS PRIORITETINIŲ VIETINĖS REIKŠMĖS KELIŲ (GATVIŲ) TVARKYMO SĄRAŠAS**

|  |  |  |  |  |  |  |  |
| --- | --- | --- | --- | --- | --- | --- | --- |
| Miestas | | |  | Kaimas | | |  |
| Eil. Nr. | Objektas | Balų skaičius | Finansavimo šaltiniai | Eil. Nr. | Objektas | Balų skaičius | Finansavimo šaltiniai |
| 1. | Laisvės gatvė (asfaltbetonio danga) | 51\* | ES, VB, SB | 1. | Pušies gatvė, Varkalių kaimas (Nausodis) (asfaltbetonio danga) | 45\* | ES, VB, SB |
| 2. | Rietavo gatvė (asfaltbetonio danga) | 39\* | ES, VB, SB | 2. | Beržų gatvė, Varkalių kaimas (Nausodis) (asfaltbetonio danga) | 51\* | ES, VB, SB |
| 3. | V. Mačernio gatvė (asfaltbetonio danga) | 60 | ES, VB, SB | 3. | A. Plechavičiaus g., Milašaičių kaimas (Stalgėnai) (asfaltbetonio danga) | 40\* | ES, VB, SB |
| 4. | Vytauto gatvė (asfaltbetonio danga) | 60 | ES, VB, SB | 4. | A. Plechavičiaus g., Milašaičių kaimas (Stalgėnai) (žvyro danga) | 30\* | ES, VB, SB |
| 5. | A. Jucio gatvė (asfaltbetonio danga) | 59 | ES, VB, SB | 5. | Alsėdžių miestelio aikštė (Alsėdžiai) (asfaltbetonio danga) | 70 | ES, VB, SB |
| 6. | A. Vaišvilos gatvė (asfaltbetonio danga) | 56 | ES, VB, SB | 6. | Aušros gatvė (Kuliai) (asfaltbetonio danga) | 64 | ES, VB, SB |
| 7. | S. Neries gatvė (asfaltbetonio danga) | 53 | ES, VB, SB | 7. | Dvaro gatvė (Babrungas) (asfaltbetonio danga) | 57 | ES, VB, SB |
| 8. | Kepyklos gatvė (žvyro danga) | 34 |  | 8. | Maldučių gatvė (Žemaičių Kalvarija) (žvyro danga) | 50 | ES, VB, SB |
| 9. | Pievų gatvė (žvyro danga) | 32 | ES, VB, SB | 9. | Pušyno gatvė, Šlečkų kaimas (Paukštakiai) (asfaltbetonio danga) | 47 | ES, VB, SB |
| 10. | P. Plechavičiaus gatvė (žvyro danga) | 32 | ES, VB, SB | 10. | Alyvų gatvė, Kantaučių kaimas (Žlibinai) (asfaltbetonio danga) | 44 | ES, VB, SB |
| 11. | Žemaitės gatvė (žvyro danga) | 30 | ES, VB, SB | 11. | Šašaičių gatvė (Ž. Kalvarija) (asfaltbetonio danga) | 43 | ES, VB, SB |
| 12. | Vėjo gatvė (žvyro danga) | 28 | ES, VB, SB | 12. | Gadūnavo gatvės dalis, iki Tylos g. (Alsėdžiai) (žvyro danga) | 42 | ES, VB, SB |
| 13. | Turgaus gatvė (žvyro danga) | 25 | ES, VB, SB | 13. | Šlaito gatvė (Babrungas) (žvyro danga) | 41 | ES, VB, SB |
| 14. | Ežero gatvė (žvyro danga) | 25 | ES, VB, SB | 14. | Žalioji gatvė, Platelių mstl. (Plateliai) (asfaltbetonio danga) | 40 | ES, VB, SB |
|  |  |  |  | 15. | Blendžiavos g., Kadaičių kaimas (Šateikiai) (žvyro danga) | 40 | ES, VB, SB |
|  |  |  |  | 16. | Mokyklos gatvė, Paukštakių kaimas (Paukštakiai) (žvyro danga) | 40 |  |
|  |  |  |  | 17. | Saulėtekio gatvė (Šateikiai) (asfaltbetonio danga) | 39 |  |
|  |  |  |  | 18. | Rėžgalių, Bebrės, Tvenkinio gatvės (Plateliai) (žvyro danga) | 37 |  |
|  |  |  |  | 19. | Pakalnės gatvė, Kaušėnų–Prūsalių kaimai (Nausodis) (žvyro danga) | 35 |  |
|  |  |  |  | 20. | Minijos gatvė, Keturakių k. (Žlibinai) | 35 |  |
|  |  |  |  | 21. | Saulėtekio gatvė (Kuliai) (žvyro danga) | 29 |  |

Pastaba.\* Pažymėtos gatvės turi parengtus projektus ir įgauna pirmumą prieš kitas gatves

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**VIETOS ŪKIO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL 2024–2027 METŲ PLUNGĖS RAJONO SAVIVALDYBĖS PRIORITETINIŲ VIETINĖS REIKŠMĖS KELIŲ (GATVIŲ) TVARKYMO SĄRAŠO PATVIRTINIMO“** |
| 2024 m. sausio 11 d.  Plungė |

**1. Parengto sprendimo projekto tikslai, uždaviniai.** Vadovaujantis Lietuvos Respublikos kelių priežiūros ir plėtros programos finansavimo įstatymo (2021 m. gruodžio 23 d. įstatymo Nr. XIV-865 redakcija) 9 straipsnio 8 punkto nuostatomis, reikia parengti vietinės reikšmės kelių objektų prioritetų eilę, kuri būtų sudaryta ne trumpesniam kaip trejų metų laikotarpiui. Sąrašas būtinas norint gauti Kelių priežiūros ir plėtros programos lėšas. Sąrašas sudarytas vadovaujantis Plungės rajono savivaldybės tarybos 2021 m. birželio 23 d. sprendimu Nr. T1-178 „Dėl 2021–2028 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“, parenkant visų seniūnijų ir visų kelių dangos tipų pirmąsias vietas ir jas reitinguojant pagal balų skaičių. Pirmumas teikiamas gatvėms, kurių jau parengti gatvių tvarkymo projektai, jos pažymėtos „žvaigždute“ ir įrašomos į pirmas vietas. Taip pat vadovaujantis Plungės rajono savivaldybės tarybos 2020 m. lapkričio 26 d. sprendimo Nr. T1-272 „Dėl 2021–2028 metų Plungės rajono savivaldybės vietinės reikšmės kelių (gatvių) tvarkymo prioritetų sąrašo kriterijų patvirtinimo“ (ir jį keitusiais pakeitimais) 3 punktu, atsižvelgiant į tai, kad Nausodžio seniūnijos Beržų gatvės ESO 2017 m. išduotos sąlygos yra pasibaigusios, būtina gauti naujas sąlygas ir pakoreguoti projektą, o tai gali užtrukti. Administracija. siekdama išvengti neįsisavintų Kelių priežiūros ir plėtros programos lėšų, dėl atliekamos Projekto ESO dalies korektūros 2024 m planuoja atlikti kitos gatvės, t. y. Nausodžio seniūnijos, Pušies gatvės tvarkymo darbus. Atlikus Nausodžio seniūnijos Beržų gatvės projekto korektūrą, bus pradėtos šios gatvės viešųjų pirkimų procedūros.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Pripažinti netekusiu galios Plungės rajono savivaldybės tarybos 2022 m. kovo 24 d. sprendimą Nr. T1-70 „Dėl 2022–2025 metų Plungės rajono savivaldybės prioritetinių vietinės reikšmės kelių (gatvių) tvarkymo sąrašo patvirtinimo“ ir jį keitusį 2022 m. rugsėjo 23 d. sprendimą Nr. T1-209.

**3. Kodėl būtina priimti sprendimą, kokių pozityvių rezultatų laukiama.** Nepriėmus pakeitimų kyla grėsmė neįsisavinti Kelių priežiūros ir plėtros programos lėšų.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.** Plungės rajono savivaldybės administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. -**

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatomas* | *Nenumatomas* |
| *Finansams* | *Nenumatomas* | *Nenumatomas* |
| *Socialinei aplinkai* | *Nenumatomas* | *Nenumatomas* |
| *Viešajam administravimui* | *Nenumatomas* | *Nenumatomas* |
| *Teisinei sistemai* | *Nenumatomas* | *Nenumatomas* |
| *Kriminogeninei situacijai* | *Nenumatomas* | *Nenumatomas* |
| *Aplinkai* | *Nenumatomas* | *Nenumatomas* |
| *Administracinei naštai* | *Nenumatomas* | *Nenumatomas* |
| *Regiono plėtrai* | *Infrastruktūros plėtra* | *Nenumatomas* |
| *Kitoms sritims, asmenims ar jų grupėms* | *Nenumatomas* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Vietos ūkio skyriaus vyr. specialistas Modestas Budrys