|  |
| --- |
| **Projektas**  **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS TARYBOS 2022 M. balandžio 28 D. SPRENDIMO NR. T1-117 „DĖL UŽSIENIEČIŲ, PASITRAUKUSIŲ IŠ UKRAINOS DĖL RUSIJOS KARINĖS AGRESIJOS, APGYVENDINIMO“ PAKEITIMO**  2024 m. vasario 8 d. Nr. T1-  Plungė |

Vadovaudamasi Lietuvos Respublikos Vyriausybės 2023 m. gruodžio 13 d. nutarimu Nr. 970 „Dėl Lietuvos Respublikos Vyriausybės 2022 m. kovo 16 d. nutarimo Nr. 224 „Dėl laikinosios apsaugos Lietuvos Respublikoje užsieniečiams suteikimo“ pakeitimo“, Plungės rajono savivaldybės taryba nusprendžia:

Pakeisti Plungės rajono savivaldybės tarybos 2022 m. balandžio 28 d. sprendimo Nr. T1-117 „Dėl užsieniečių, pasitraukusių iš Ukrainos dėl Rusijos karinės agresijos, apgyvendinimo“ 2 punktą ir jį išdėstyti taip:

„2. Nustatyti, kad asmenys turi teisę gyventi nemokamai Savivaldybės įstaigų apgyvendinimo vietose iki laikinosios apsaugos termino pabaigos – 2025 m. kovo 4 d.“

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vedėja Živilė Bieliauskienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL PLUNGĖS RAJONO SAVIVALDYBĖS TARYBOS 2022 M. balandžio 28 D. SPRENDIMO NR. T1-117 „DĖL UŽSIENIEČIŲ, PASITRAUKUSIŲ IŠ UKRAINOS DĖL RUSIJOS KARINĖS AGRESIJOS, APGYVENDINIMO“ PAKEITIMO“**

2024 m. sausio 22 d.

Plungė

1. **Parengto sprendimo projekto tikslai, uždaviniai.** Pakeisti Plungės rajono savivaldybės tarybos 2022 m. balandžio 28 d. sprendimo Nr. T1-117 „Dėl užsieniečių, pasitraukusių iš Ukrainos dėl Rusijos karinės agresijos, apgyvendinimo“ 2 punktą.
2. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.** Vadovaujantis Lietuvos Respublikos Vyriausybės 2022 m. kovo 16 d. nutarimu Nr. 224, organizuojamas apgyvendinimas Savivaldybei nuosavybės teise priklausančiose, laisvose ir nenaudojamose gyvenamosios paskirties patalpose.
3. **Kodėl būtina priimti sprendimą, kokių pozityvių rezultatų laukiama.** Bus teisinis pagrindas Administracijos direktoriui organizuoti nemokamą apgyvendinimą.

**4. Lėšų poreikis ir finansavimo šaltiniai.** Nėra. Kompensuojama valstybės lėšomis.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Plungės rajono savivaldybė, nepaprastosios padėties valdymui, patyrė išlaidas – 40 380 Eur, susijusias su užsieniečių, pasitraukusių iš Ukrainos dėl Rusijos Federacijos karinių veiksmų, apgyvendinimu. Šios lėšos Lietuvos Respublikos Vyriausybės sprendimais Savivaldybei buvo kompensuotos. Šiuo metu 34 ukrainiečiai yra apgyvendinti 6 Savivaldybei nuosavybės teise priklausančiose vietose (butuose ir įstaigų bendrabučiuose).

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Keičiamas Plungės rajono savivaldybės tarybos 2022 m. balandžio 28 d. sprendimo Nr. T1-117 „Dėl užsieniečių, pasitraukusių iš Ukrainos dėl Rusijos karinės agresijos, apgyvendinimo“, 2 punktas ir jis išdėstomas taip:

„2. Nustatyti, kad asmenys turi teisę gyventi nemokamai Savivaldybės įstaigų apgyvendinimo vietose iki laikinosios apsaugos termino pabaigos – 2025 m. kovo 4 d.“

1. **Sprendimo projekto antikorupcinis vertinimas.** Korupcijos požymių nėra, vertinimas neatliekamas.
2. **Nurodyti, kieno iniciatyva sprendimo projektas yra parengtas.** Turto skyriaus iniciatyva.
3. **Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.
4. **Kam (institucijoms, skyriams, organizacijoms ir t. t.) patvirtintas sprendimas turi būti išsiųstas. -**
5. **Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.
6. **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Padidėjusios biudžeto išlaidos* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Bus teikiama humanitarinė pagalba* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė