**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PERIMTI VALSTYBĖS TURTĄ**

2024 m. vasario 8 d. Nr. T1-

Plungė

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7  straipsnio 2 dalies 3 punktu, 11 straipsnio 1 dalies 2 punktu, Lietuvos Respublikos vietos savivaldos įstatymo 7 straipsnio 9 ir 36 punktais, Valstybės turto perdavimo patikėjimo teise ir savivaldybių nuosavybėn tvarkos aprašo, patvirtinto Lietuvos Respublikos Vyriausybės 2001 m. sausio 5 d. nutarimu Nr. 16 „Dėl valstybės turto perdavimo patikėjimo teise ir savivaldybių nuosavybėn“, Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo, patvirtinto Plungės rajono savivaldybės tarybos 2021 m. sausio 28 d. sprendimu Nr. T1-14 „Dėl Savivaldybės materialiojo ir nematerialiojo turto valdymo, naudojimo ir disponavimo juo tvarkos aprašo patvirtinimo“, 6 skyriaus 11.1 papunkčiu bei atsižvelgdama į Nacionalinės žemės tarnybos prie Aplinkos ministerijos 2023 m. rugpjūčio 28 d. raštą Nr. 1SD-1635-( 5,57 E) „Dėl siūlymo perimti valstybės turtą valdyti, naudoti ir disponuoti juo patikėjimo teise“, Plungės rajono savivaldybės taryba n u s p r e n d ž i a:

1. Sutikti perimti Plungės rajono savivaldybei patikėjimo teise valdyti, naudoti ir disponuoti juo valstybinėms (valstybės perduotoms savivaldybėms) funkcijoms (savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise, kitos pagal įstatymus perduotos funkcijos) įgyvendinti valstybei nuosavybės teise priklausantį šiuo metu Nacionalinės žemės tarnybos prie Aplinkos ministerijos patikėjimo teise valdomą turtą pagal priedą.
2. Įgalioti Plungės rajono savivaldybės merą, o jo nesant – jį pavaduojantį asmenį, Savivaldybės vardu pasirašyti Savivaldybei valdyti patikėjimo teise perduodamo turto priėmimo ir perdavimo aktą.
3. Pripažinti netekusiu galios Plungės rajono savivaldybės tarybos 2023 m. rugsėjo 28 d. sprendimą Nr. T1-255 „Dėl sutikimo perimti valstybės turtą“.

Savivaldybės meras

SUDERINTA:

Savivaldybės tarybos narys Algirdas Pečiulis

Savivaldybės administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Turto skyriaus vedėja Živilė Bieliauskienė

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus patarėja Regina Krauleidienė

Plungės rajono savivaldybės

tarybos 2024 m. vasario 8 d.

sprendimo Nr. T1-

Priedas

**PERIMAMO ILGALAIKIO IR TRUMPALAIKIO MATERIALIOJO TURTO SĄRAŠAS**

1 lentelė. Ilgalaikis materialusis turtas:

|  |  |  |  |  |
| --- | --- | --- | --- | --- |
| **Visas pavadinimas** | **Inventorinis Nr.** | **Eksploatavimo**  **pradžios**  **data** | **Kiekis** | **Įsigijimo**  **vertė, Eur** |
| Baldų komplektas (stalas, 2 dok. spintos, 1 rūbų spinta) | 120813600009 | 2009-01-01 | 1 | 421,95 |
| Baldų komplektas (4 dok. spintos, 1 rūbų spinta, stalas) | 120813600003 | 2009-01-01 | 1 | 827,52 |

2 lentelė. Trumpalaikis materialus turtas:

|  |  |  |  |  |  |
| --- | --- | --- | --- | --- | --- |
| **Visas pavadinimas** | **Nomenklatūrinis Nr.** | **Atidavimo**  **naudoti**  **(įsigijimo) data** | **Kiekis** | **Vieneto**  **įsigijimo**  **vertė, Eur** | **Bendra įsigijimo vertė, Eur** |
| Biuro (darbuotojo) kėdė | UZB-170470 | 2017-06-13 | 2 | 119,06357 | 238,13 |
| Stalčių konteineris | UZB-117406 | 2010-09-27 | 1 | 74,1175 | 74,12 |
| Stacionarus kompiuteris DELL Optiplex 3060 i3-8100t/8GB/500GB/WIN10PRO | UZB-190357 | 2019-07-26 | 2 | 473,11 | 946,22 |
| Monitorius DELL UltraSharp U2518D (sut. Nr. CPO65164) | UZB-190358 | 2019-07-29 | 2 | 263,78 | 527,56 |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**TURTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL SUTIKIMO PERIMTI VALSTYBĖS TURTĄ“** |
| 2024 m. sausio 17 d.  Plungė |

**1. Parengto sprendimo projekto tikslai, uždaviniai.**

Perimti Plungės rajono savivaldybei patikėjimo teise perduodamą materialųjį turtą jai perduotoms valstybinėms (valstybės perduotoms savivaldybei) funkcijoms – savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise – įgyvendinti, valstybei nuosavybės teise priklausantį ir šiuo metu Nacionalinės žemės tarnybos prie Aplinkos ministerijos patikėjimo teise valdomą materialųjį ilgalaikį ir trumpalaikį turtą. Gaunamo trumpalaikio turto bendra įsigijimo vertė yra 1 786,03 Eur, ilgalaikio turto bendra įsigijimo vertė yra 1 249,47 Eur.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

Priėmus sprendimą perimtas turtas bus naudojamas Savivaldybei perduotoms valstybinėms (valstybės perduotoms savivaldybei) funkcijoms – savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise – įgyvendinti, nes nuo 2024 m. sausio 1 d. pagal įsigaliojusias naujas Lietuvos Respublikos žemės įstatymo ir kitų susijusių įstatymų redakcijas savivaldybėms perduodamos funkcijos žemės valdymo ir naudojimo srityje.

**4.** **Lėšų poreikis ir finansavimo šaltiniai.**

Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Vadovaujantis Nacionalinės žemės tarnybos prie Aplinkos ministerijos 2023 m. rugpjūčio 28 d. gautu raštu Nr. 1SD-1635 (5.57E) „Dėl siūlymo perimti valstybės turtą valdyti, naudoti ir disponuoti juo patikėjimo teise“ bei atsižvelgiant į Nacionalinės žemės tarnybos prie Aplinkos ministerijos 2024 m. sausio 11 d. elektroninį pranešimą dėl Savivaldybių tarybų sprendimų patikslinimo.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Nacionalinei žemės tarnybai prie Aplinkos ministerijos.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.) Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Įtakos neturės* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Geresnės darbo sąlygos* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Įtakos neturės* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Įtakos neturės* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus patarėja Regina Krauleidienė